Bazna lamina

**Bazna lamina** ili **osnovna lamina** je sloj vanćelijskog matriksa kojeg luče epitelne ćelije, a na kojem epitel leži. Često se pogrešno naziva bazna membrana, iako čini samo njen dio. Bazna lamina vidljiva je samo pod elektronskim mikroskopom, gdje se pojavljuje kao elektronski gusti sloj debljine 20–100&nbsp;nm (uz neke izuzetke koji su deblji, poput bazne lamine u plućnim alveolama i bubrežnim glomerulima).

## Struktura 
U nastavku, opisani su  slojevi bazne laminee (*BL*) i  bazne membrane (*BM*):

Sidrišna vlakna, sastavljena od kolagena tipa VII, protežu se od bazne lamine do osnovne mrežaste lamine i petlje oko snopova kolagena. Iako se nalaze ispod svih baznih lamina, posebno su brojne u višeslojnim pločastim epitelnim ćelijama kože.

Ove slojeve ne treba miješati sa lamina propria, koja se nalazi izvan bazne lamine.

### Temeljna membrana 
**Temeljna membrana** vidljiva je pod svjetlosnom mikroskopijom. Elektronska mikroskopija pokazuje da se  sastoji od tri sloja: *lamina lucida* (elektro-svijetla), *lamina densa* (elektro-tamna) i *lamina fibroreticularis* (mrežasta, elektro-svijetla) ).

*Lamina densa* ranije je bila poznata kao bazna lamina. Pojmovi bazna lamina i bazna membrana često su se koristili naizmjenično, sve dok se nije shvatilo da sva tri sloja, pod elektronskim mikroskopom predstavljaju jedinstven sloj viđen pod svjetlosnim mikroskopom. To je dovelo do znatne terminološke zabune i, ako se koristi, termin bazna lamina treba se ograničiti na značenje kao *lamina densa*.

Neki teoretiziraju da je *lamina lucida* artefakt stvoren prilikom pripreme tkiva i da je *lamina lucida* stoga isto što i *lamina densa* *in vivo*.

Termin "bazna lamina" obično se koristi u elektronskoj mikroskopiji, dok se izraz "temeljna membrana" obično koristi u svjetlosnoj mikroskopiji.

Primjeri temeljnih membrana su:
* Bazilarna membrana
* Bruchova membrana
* Descemetova membrana
* Glomerulska temeljna membrana

Temeljna membrana glomerula je poseban slučaj, jer se sastoji od spojenih podocita i endotelnih baznih lamina, te im nedostaje *lamina reticularis*. Dakle, sastoji se od posebno guste *lamina densa* i dva sloja *lamina lucida* / *rara* (po jedan iz svakog tipa ćelija), s obje strane *lamina densa*. Ova dva sloja se često nazivaju *lamina rara externa* i *lamina rara interna*.

## Funkcija 
Baznu laminu stvaraju i održavaju ćelije koje se na njoj nalaze. Djeluje kao kontakt vezanja za ćelije. Međutim, može imati i drugu funkciju, poput barijere propusnosti u glomerulu (stvaranje mokraće). Neke molekule matrice (bazne lamine) posreduju u sinapsnoj adheziji u neuromuskularnim sinapsama 

Alportov sindrom je genetički određeni poremećaj koji je posljedica mutacija gena COL4A3 / 4/5. Ovi geni su važni u sintezi kolagena IV i stvaranju bazne membrane. U osoba s ovim sindromom ovaa membrana u strukturama poput glomerula, ušiju i očiju ne funkcionira ispravno, što uzrokuje simptome poput krvi u mokraći, gubitka sluha i problema s vidom.

## Također pogledajte
* Alveolarno-kapilarna barijera
* Bazolateralna opna
* Kolagen
* Glomerulska temeljna membrana
* Lamina propria
* Retikularna lamina

## Reference
## Vanjski linkovi
* MBInfo - The Extracellular Matrix and Basal Lamina

Kategorija: Histologija
Kategorija: Anatomija kože
Kategorija: Anatomija čovjeka
Kategorija: Anatomija životinja